CELEX: 62007CN0465
Language: fi
Date: 2007-10-17 00:00:00
Title: Asia C-465/07: Ennakkoratkaisupyyntö, jonka Nederlandse Raad van State (Alankomaat) on esittänyt 17.10.2007 — M. ja N. Elgafaji vastaan Staatssecretaris van Justitie

12.1.2008   
            
            
               FI
            
            
               Euroopan unionin virallinen lehti
            
            
               C 8/5
            
         Ennakkoratkaisupyyntö, jonka Nederlandse Raad van State (Alankomaat) on esittänyt 17.10.2007 — M. ja N. Elgafaji vastaan Staatssecretaris van Justitie
   (Asia C-465/07)
   (2008/C 8/08)
   Oikeudenkäyntikieli: hollanti
   Ennakkoratkaisua pyytänyt tuomioistuin
   Nederlandse Raad van State
   Pääasian asianosaiset
   
      Valittajat: M. Elgafaji, N. Elgafaji ja Staatssecretaris van Justitie
   Ennakkoratkaisukysymykset
   
               1.
            
            
               Onko kolmansien maiden kansalaisten ja kansalaisuudettomien henkilöiden määrittelyä pakolaisiksi tai muuta kansainvälistä suojelua tarvitseviksi henkilöiksi koskevista vähimmäisvaatimuksista sekä myönnetyn suojelun sisällöstä annetun direktiivin 2004/83/EY (1) 15 artiklan c alakohtaa tulkittava siten, että kyseisessä säännöksessä tarjotaan suojaa yksinomaan sellaisessa tilanteessa, johon sovelletaan myös ihmisoikeuksien ja perusvapauksien suojaamiseksi tehdyn yleissopimuksen 3 artiklaa, sellaisena kuin sitä on tulkittu Euroopan ihmisoikeustuomioistuimen oikeuskäytännössä, vai tarjotaanko ensiksi mainitulla säännöksellä Euroopan ihmisoikeussopimuksen 3 artiklaan nähden täydentävää tai toisenlaista suojaa?
            
         
               2.
            
            
               Jos direktiivin 15 artiklan c alakohdassa tarjotaan Euroopan ihmisoikeussopimuksen 3 artiklaan nähden täydentävää tai toisenlaista suojaa, mitä kriteereitä on siinä tapauksessa sovellettava sen ratkaisemiseksi, joutuuko toissijaista suojeluasemaa vaativa henkilö todella direktiivin 15 artiklan c alakohdassa, luettuna yhdessä 2 artiklan e alakohdan kanssa, tarkoitetulla tavalla vakavaan henkilökohtaiseen vaaraan, joka johtuu mielivaltaisesta väkivallasta?
            
         
      (1)  EUVL L 304, s. 12.